INDIë. – Die anonieme vrou het nie ’n idee gehad wat die oorsaak van haar buikpyn was nie. Sy het vir twee maande met die pyn, koors en hoofpyne gelewe voordat sy na ’n hospitaal gegaan het. Daar het dokters haar vertel van haar “klipbaba”.
Volgens All4Women het haar mediese verslag getoon sy het ’n knop in die onderste gedeelte van haar buik. Dokters het bevestig dit is die versteende oorblyfsels van ’n baba, wat sy vermoedelik 36 jaar gelede verloor het. Die vrou was nie bewus dat sy destyds swanger was nie.
Vrouens, wat ’n gebrek aan mediese sorg het en wat nie gereeld mediese ondersoeke kry nie, se waarskynlikheid om “klipbabas” te hê is moontlik, alhoewel gering. “Dit neem jare na ’n miskraam vir ’n fetus om te verkalk en ’n ‘klipbaba’ te word,” aldus dr. Burger.